stanford-oval/wikipedia huggingface dataset:
FOXP2

Malli FOXP2:n rakenteesta
FOXP2-geenin sijainti ihmisen kromosomi numero 7:n pitkän käsivarren kohdassa 31.
FOXP2 (forkhead box P2) on proteiini, jota koodaa samanniminen FOXP2-geeni. FOXP2 on selkärankaisten ääntelyn ja ihmisen puhekyvyn kannalta tärkeä geeni. Sen tuottama transkriptiotekijä ohjaa toisten geenien muodostamaa verkostoa, joka säätelee kurkunpään lihasten kehitystä ja toimintaa. FOXP2 vaikuttaa myös aivojen kielialueiden kehittymiseen selkärankaisilla kuten kädellisillä, hiirillä ja linnuilla, ja ilmeisesti vaikuttaa kaikkien niiden ääntelyn taustalla.
Ihmisen FOXP2-geenin muoto on hiukan erilainen kuin muiden nisäkkäiden. Ihmisen geenimuodossa on kaksi eroa simpanssin geenimuotoon verrattuna ja kolme eroa hiiren geenimuotoon verrattuna.
Neandertalinihmisellä oli sama FOXP2-geenin muoto kuin nykyihmisellä. Se saattaa johtua siitä, että geenimuoto syntyi jo yhteisessä kantamuodossa ennen kuin nykyihmisen ja neandertalinihmisen kehityslinjat erkaantuivat 300 000 – 400 000 vuotta sitten. Toisaalta on myös mahdollista, että neandertalilainen sai geenimuodon risteytymällä nykyihmisen kanssa. Yhteisen geenimuodon esiintyminen voi tarkoittaa sitä, että neandertalilaisellakin oli puhekyky, mutta yksin se ei asiaa todista.
FOXP2 löydettiin 1990-luvulla, kun puheen tuottamisen vaikeudesta kärsivästä brittisuvusta löydettiin FOXP2-geenivirhe.
Emslandin keskitysleirit

Emslandin piirikunnan sijainti Saksan kartalla.
Emslandin keskitysleirit (saks. Emslandlager) olivat 15 keskitysleiriä, jotka natsi-Saksan hallinto perusti lähelle Alankomaiden rajaa Emslandin piirikunnan alueelle Ala-Saksiin vuosina 1933-1938.
Leirit

Emslandlager I, Börgermoor
Emslandlager II, Aschendorfermoor
Emslandlager III, Brual-Rhede
Emslandlager IV, Walchum
Emslandlager V, Neusustrum
Emslandlager VI, Oberlangen
Emslandlager VII, Esterwegen
Emslandlager VIII, Wesuwe
Emslandlager IX, Versen
Emslandlager X, Fullen
Emslandlager XI, Groß-Hesepe
Emslandlager XII, Dalum
Emslandlager XIII, Wietmarschen
Emslandlager XIV, Bathorn
Emslandlager XV, Alexisdorf
Aiheesta muualla

DIZ Emslandlager (Arkistoitu – Internet Archive) (saksaksi) (englanniksi) (ranskaksi)
The 15 Emsland camps (Arkistoitu – Internet Archive)
Eva Sršen

Eva Sršen Eurovision laulukilpailussa 1970.
Eva Sršen (s. 1951 Ljubljana, Slovenian ST, Jugoslavia) on slovenialainen laulaja. Sršen voitti jugoslavialaisen Jugovizija-laulukilpailun 1970 kappaleella ”Pridi, dala ti bom cvet” ja valikoitui samalla Jugoslavian edustajaksi Eurovision laulukilpailuun 1970. Kansainvälisessä Eurovision laulukilpailussa Sršen sijoittui 11:nneksi 12 kilpailijan joukosta.
Sršen pyrki Jugoslavian euroviisuedustajaksi uudestaan vuonna 1974 kappaleella "Lepa ljubezen", joka sijoittui Jugoslavian karsintana toimineessa Opatija Festival -laulukilpailussa yhdeksänneksi.
David D’Or

David D'Or
David D'Or (hepr. ‏דוד ד'אור‎, s. 1966 Holon, Israel) on israelilainen laulaja, joka sijoittui vuoden 2004 Eurovision laulukilpailujen semifinaalissa  57 pisteellä sijalle 11. Edustuskappaleen nimi oli "Le'Ha'Amin" ("Usko") mutta hän ei selviytynyt finaaliin asti.
D'Or on saanut kahdeksan kulta- ja platinalevyä.
Diskografia

Be Hofa'a Haya, 2007 (koottu live-nauhoituksista)
Kemo Haruach (Kuin tuuli), 2006
David D'Or ve Ha'Philharmonit (David D'Or ja filharmoninen orkesteri), 2003 kultalevy
Ba Neshama (Sielussa), 2001
Aiheesta muualla

David D'Orin sivusto
Do It Again

| ”Do It Again” Pia Mia ft>  Chris Brown & Tyga |
| --- | --- | --- |

Singlen tiedot
 Äänitetty : 2014
 Julkaistu: 4. toukokuuta 2015
 Formaatti: digitaalinen lataus
 Tuottaja(t): Nic Nac, Chris "Tek" O'Ryan
 Tyylilaji: Elektro-R&B
 Kesto: 03.27
 Levy-yhtiö: Wolfpack, Interscope
Pia Mian muut singlet
| ”Fuck with U” 2015 | ”Do It Again” 2015 | ”Touch” 2015 |
Chris Brownin muut julkaisut
| ”You Changed Me” 2015 | ”Do It Again” 2015 | ”How Many Times” 2015 |
Tygan muut julkaisut
| ”Ride Out” 2015 | ”Do It Again” 2015 | ”Hollywood Niggaz” 2015 |
Do It Again on yhdysvaltalaisen laulaja-lauluntekijä Pia Mian kappale, jolla vierailevat myös yhdysvaltalaiset laulaja-lauluntekijät Chris Brown ja Tyga. Sen julkaisi Interscope Records artistin debyyttistudioalbumin johdantosinglenä 4. toukokuuta 2015. Kappaleen ovat sanoittaneet Pia Mia Perez, Jerry Afemata, George Veikoso, Nic Nac, Marc Griffin sekä Tyga, joista Nic Nac myös tuotti sen. Kappale mukailee hyvin paljon J Boogin vuonna 2010 julkaistun kappaleen "Let's Do It Again" kertosäettä.
Kappale nauhoitettiin alun perin vuonna 2013, kun Perez päätti toteuttaa uudelleen J Boogin kappaleen "Let's Do It Again" oltuaan tämän esityksessä Guamissa. Myöhemmin hänen ollessa studiolla Nic Nacin kanssa Brown ja Tyga kuulivat kappaleen ja kysyivät Pereziltä jos he voisivat olla mukana sen teossa. "Do It Again" sai pääosin positiivisen vastaanoton musiikkikriitikoilta. Kappaleelle on toteutettu myös musiikkivideo, joka kuvattiin Kalifornian Malibussa sijaitsevalla rannalla. Video julkaistiin 26. kesäkuuta 2015.
Käännös suomeksi
Die Hard 4.0

| Die Hard 4> 0.Live Free or Die Hard |
| --- | --- |

Ohjaaja:  Len Wiseman
Käsikirjoittaja:   Mark Bomback  Doug Richardson  Roderick Thorp 
Tuottaja:   John McTiernan  Arnold Rifkin  Bruce Willis 
Säveltäjä:  Marco Beltrami
Kuvaaja:  Simon Duggan
Leikkaaja:  Nicolas De Toth
Tuotantosuunnittelija:  Patrick Tatopoulos
Pääosat:   Bruce Willis  Justin Long  Timothy Olyphant 
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  InterCom Netflix Disney+
Ensi-ilta:  27. kesäkuuta 2007
Kesto:  129 min
Alkuperäiskieli:  englanti
Budjetti:  110 000 000 $
Tuotto:  383 531 464 $
Edeltäjä:  Die Hard – Koston enkeli
Seuraaja:  A Good Day to Die Hard
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Die Hard 4.0 (engl. Live Free or Die Hard) on neljäs Die Hard -sarjan elokuva, jonka pääosassa nähdään Bruce Willis poliisietsivä John McClanen roolissa. Elokuvan ohjasi Len Wiseman. Pohjois-Amerikassa elokuva julkaistiin nimellä Live Free Or Die Hard. Elokuva tunnetaan myös nimillä Die Hard 4, Die Hard 4: Die Hardest ja Die Hard: Reset.
Elokuva sai koko maailmassa ensi-iltansa 27. kesäkuuta 2007.
Elokuva sijoittuu pääosin Washington DC:hen ja sen lähiympäristöön.
Elokuvan tarina perustuu toimittaja John Carlinin Wired-lehteen kirjoittamaan artikkeliin    ”A Farewell To Arms” (suom. Jäähyväiset aseille). Tämä tarkoittaa tässä yhteydessä sitä, että elokuvassa ei mässäillä ampumisilla tai väkivallalla, tapahtumat kertovat aivan uudenlaisesta sodasta: "kyberterrorismista".
Rooliluettelo

| 0 | 1 | 2 |
| --- | --- | --- |
|  Bruce Willis  | … |  John McClane   |
|  Justin Long  | … |  Matthew Farrell   |
|  Maggie Q  | … |  Mai Lihn    |
|  Timothy Olyphant  | … |  Thomas Gabriel    |
|  Mary Elizabeth Winstead  | … |  Lucy Gennero-McClane   |
|  Kevin P. Smith  | … |  Velho   |
|  Cliff Curtis  | … |  Bowman   |
|  Tim Russ  | … |  Agentti Summers   |
Tuotanto

Elokuvan kuvaaminen alkoi Baltimoressa, Marylandissa syyskuussa 2006.
Tuotto

Elokuva tuotti ensi-iltanaan 9,1 miljoonaa dollaria, joka on paras Die Hard -elokuvasarjan avaus. Ensi-iltaviikonloppunaan elokuva tuotti 33,3 miljoonaa dollaria (48,3 miljoonaa dollaria mukaan lukien keskiviikko ja torstai). 9. heinäkuuta 2007 elokuva oli tuottanut Yhdysvalloissa 86,6 miljoonaa dollaria ja ulkomailla 177,7 miljoonaa dollaria. 11. lokakuuta 2007 mennessä elokuva oli tuottanut 134,4 miljoonaa dollaria Yhdysvalloissa ja 237 miljoonaa dollaria kansainvälisesti. Yhteensä elokuvan tuotot ovat olleet 372,4 miljoonaa dollaria, mikä tekee siitä parhaiten menestyneen Die Hard -elokuvan.
Aiheesta muualla

Elokuvan virallinen sivusto (englanniksi)
Die Hard 4.0 Rotten Tomatoesissa. (englanniksi)
Die Hard 4 TheMovieInsider.com -sivustolla (Arkistoitu – Internet Archive) (englanniksi)
Kaleva.fi : Die Hard 4 valkokankaille ensi kesäkuussa (Arkistoitu – Internet Archive)
Setä jaksaa heilua - leffa-arvio, fleim.fi (Arkistoitu – Internet Archive)
Do It For Your Lover

|  Do It For Your Lover |
| --- | --- |

Kappaleen tiedot
Esittäjä(t):  Manel Navarro
Levy-yhtiö:  Sony Music Spain
Kesto:  3:02
Tyylilaji:  Pop
Julkaistu:  13. tammikuuta 2017
Säveltäjä(t):  Manel Navarro
Sanoittaja(t):  Manel Navarro
Euroviisutiedot
Vuosi:  2017
Maa:  Espanja
Kieli:  englanti, espanja
Sijoitus:  26.
Pisteet:  5
Sanat:  sanoitus
Do It For Your Lover on espanjalaisen laulajan Manel Navarron esittämä kappale, jolla hän edusti Espanjaa vuoden 2017 Euroviisuissa.
Kappale kilpaili Euroviisujen finaalissa 13. toukokuuta, jossa se sai 5 pistettä ja jäi viimeiselle sijalle.
Navarro esittämässä kappalettaan Euroviisujen harjoituksissa.
European Poker Tour

European Poker Tour (EPT) on Euroopassa vuodesta 2004 järjestetty pokeriturnausten sarja, jonka esikuvana on World Poker Tour (WPT). EPT:n perustaja on englantilainen pokerinpelaaja ja televisiotuottaja John Duthie.
EPT-turnausten sisäänostosummat (buy-in) ovat pienempiä kuin WPT:llä ja näin ollen myös ulos maksettavat palkintosummat. Tosin EPT:n suosion kasvun johdosta neljännelle kaudelle turnausmaksuja nostettiin. Erona on myös, että EPT:n finaalipöydässä pelaa kahdeksan pelaajaa WPT:n kuuden sijaan.
EPT:n pääsponsori on PokerStars-nettipokerihuone. PokerStars korvasi EPT:n maailmanlaajuisella PokerStars Championshipillä vuonna 2017, mutta EPT pelattiin jälleen 2018. EPT:n televisiolähetysten emäntinä toimivat Caroline Flack ja Natalie Pinkham sekä kommentaattorina Duthien ohella Colin Murray.
Tulokset > Ensimmäinen kausi

| Kausi | Päivä | Turnaus | Voittaja | Voittosumma | Kakkonen | Muut finalistit |
| --- | --- | --- | --- | --- | --- | --- |
| 1 | 18. syyskuuta 2004 | Barcelona EPT |  Alexander Stevic | 80 000 € |  David O'Callaghan |   Luca Pagano   Adam Robak   Garry Bush   Stefan Rapp   John Kabbaj   Andreas Pournaras |
| 1 | 9. lokakuuta 2004 | London EPT |  John Shipley | 200 000 £ |  John Falconer |   Robert Cooper   Baard Dahl   Jeff Duvall   Noah Boeken   Marcel Lüske   George McKeever |
| 1 | 23. lokakuuta 2004 | Dublin EPT |  Ram Vaswani | 80 000 € |  Rory Liffey |   Jamie Drummond   Alan Vinson   Sean Donaldson   Xuyen Pham   Julian Thew   John Coughlan |
| 1 | 29. tammikuuta 2005 | Copenhagen EPT |  Noah Boeken | 1 098 340 DKK |  Ram Vaswani |   Charalambos Xanthos   Julian Thew   Erik Kolaas   Michael Westerlund   Dan Pedersen   Alexander Cooper |
| 1 | 15. helmikuuta 2005 | Deauville EPT |  Brandon Schaefer | 144 000 € |  Carl Olson |   Mark Ristine   Justin Bonomo   Jeremy Tuckmann   Bob Coombes   Peter Eichardt   Luca Pagano |
| 1 | 10. maaliskuuta 2005 | Wien EPT |  Pascal Perrault | 184 500 € |  Andreas Harnemo |   Mika Puro   Joachim Sanjestra   Tim Ramsey   Dave Clayton   John Schiffmann   Simon Nowab |
| 1 | 15. maaliskuuta 2005 | Monte Carlo Grand Final |  Rob Hollink | 650 000 € |  Brandon Schaefer |   Alexander Stevic   Romain Feriolo   Kevin Seeger   Abdulaziz Abdulaziz   Ben Grundy   Mikhail Ustinov |
Tulokset > Toinen kausi

| Kausi | Päivä | Turnaus | Voittaja | Voittosumma | Kakkonen | Muut finalistit |
| --- | --- | --- | --- | --- | --- | --- |
| 2 | 16. syyskuuta 2005 | Barcelona EPT 2 |  Jan Boubli | 416 000 € |  Christer Johansson |   Patrik Antonius   Patrick Mortensson   Gus Hansen   Anton Bergstroem   Dario Alioto   Romain Feriolo |
| 2 | 2. lokakuuta 2005 | London EPT 2 |  Mark Teltscher | 280 000 £ |  Jonas Helness |   Noah Jefferson   Paul King   Kirill Gerasimov   Dale Greenleaf   Istvan Novak   Graham Clarkson |
| 2 | 6. lokakuuta 2005 | Baden EPT 2 |  Patrik Antonius | 288 180 € |  Gunnar Osterbrod |   Abel Meyberg   Christian Grundtvig   Ingemar Backman   Peter Muhlbek   Torstein Iversen   Edgar Skjervold |
| 2 | 30. lokakuuta 2005 | Dublin EPT 2 |  Mats Gavatin | 317 000 € |  Henrik Olander |   David Pomroy   Joe Rafferty   Peter Haslam   Jim Reid   Michael Greco   Michael O'Sullivan |
| 2 | 22. tammikuuta 2006 | Copenhagen EPT 2 |  Mads Andersen | 2 548 070 DKK |  Edgar Skjervold |   Phillip Hilm   Marc Naalden   Markus Gonsalves   Anina Gundesen   Shek Chi Hung   Johan Bergquist |
| 2 | 11. helmikuuta 2006 | Deauville EPT 2 |  Mats Iremark | 480 000 € |  Mark Boudewjin |   Kirill Gerasimov   Theo Jørgensen   Ram Vaswani   Patric Martenson   Isabelle Mercier   Stuart Nash |
| 2 | 11. maaliskuuta 2006 | Monte Carlo Grand Final |  Jeff Williams | 900 000 € |  Arshad Hussain |   Aleksander Strandli   Marc Karam   Thierry Cazals   Ross Boatman   Marcel Lüske   Fraser Dunphy |
Tulokset > Kolmas kausi

| Kausi | Päivä | Turnaus | Voittaja | Voittosumma | Kakkonen | Muut finalistit |
| --- | --- | --- | --- | --- | --- | --- |
| 3 | 16. syyskuuta 2006 | Barcelona EPT 3 |  Bjorn-Erik Glenne | 691 000 € |  Phil Ivey |   David Gregory   David Daneshgar   Joakim Geigert   Jeffrey Lisandro   Jon Dull   Robin Keston |
| 3 | 24. syyskuuta 2006 | London EPT 3 |  Victoria Coren Mitchell | 500 000 £ |  Emad Tahtouh |   Jan Olav Sjavik   Michael Muldoon   Chad Brown   Jules Kuusik   Peter Hedlund   Sid Harris |
| 3 | 10. lokakuuta 2006 | Baden EPT 3 |  Thang Duc Nguyen | 487 397 € |  Ben C. Johnson |   Dario Minieri   Daniel Dodet   Sasa Biorac   Rodion Cherednichenko   Jonas Molander   Peter Eichhardt |
| 3 | 29. lokakuuta 2006 | Dublin EPT 3 |  Roland de Wolfe | 554 300 € |  David Tavernier |   William Thorson   Gavin Simms   George McKeever   Robert Yong   Nick Slade   Patrick Bueno |
| 3 | 20. tammikuuta 2007 | Copenhagen EPT 3 |  Magnus Petersson | 4 078 080 DKK |  Bertrand Grospellier |   Richard Toth   Theo Jorgensen   Samir Shakhtoor   Alexandre Poulain   Thomas Holm   Anders Wijk |
| 3 | 2. huhtikuuta 2007 | Monte Carlo EPT 3 |  Gavin Griffin | 1 825 010 € |  Marc Karam |   Soren Dongsgaard   Kristian Kjondal   Josh Prager   Steve Jelinek   Andrew Black   Ram Vaswani |
Tulokset > Neljäs kausi

| Kausi | Päivä | Turnaus | Voittaja | Voittosumma | Kakkonen | Muut finalistit |
| --- | --- | --- | --- | --- | --- | --- |
| 4 | 1. syyskuuta 2007 | Barcelona EPT 4 |  Sander Lylloff | 1 170 700 € |  Mark Teltscher |   Gregory Dyer   Mika Paasonen   Trond Eidsvig   Adam Junglen   Nikolaus Jedlicka   Patrick Bruel |
| 4 | 29. syyskuuta 2007 | London EPT 4 |  Joseph Mouawad |  611 500 £ |  Florian Langmann |   Marcel Baran   Josh Egan   Fredrik Haugen   Antony Lellouche   Paul Mendes   Ian Cox |
Lähde

↑  https://www.pokerstars.com/en/blog/tournaments/pokerstars_championship/2016/pokerstars-announces-global-championship-162921.shtml
↑  European Poker Tour Brand to Return in 2018  12/2017. PokerNews. Viitattu 31.10.2020.
↑  http://www.tops-poker.net/european-poker-tour.html (luettu 27.12.2007)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Eva Rönström

| Mitalit | Mitalit | Mitalit |  |
| --- | --- | --- | --- |
|  Rönström 1950-luvulla. |  Rönström 1950-luvulla. |  Rönström 1950-luvulla. |  |
Maa:   Ruotsi
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | yhteisvoimistelu |  |
Eva Rönström (myöh. Ericsson, 29. joulukuuta 1932 Tukholma – 7. lokakuuta 2021 Nacka) oli ruotsalainen telinevoimistelija ja olympiamitalisti.
Rönström saavutti yhteisvoimistelussa olympiahopeaa Melbournessa 1956, missä hän kilpaili myös ottelussa, sijoittui yksittäisillä telineillä parhaimmillaan permannolla 18:nneksi ja kuului myös Ruotsin joukkuekilpailussa kahdeksanneksi sijoittuneeseen joukkueeseen.
FP-45 Liberator

| FP-45 Liberator |
| --- | --- |

Tyyppi:  kertalaukauspistooli
Valmistaja:  General Motorsin Guide Lamp -osasto
Valmistusmaa:   Yhdysvallat
Valmistusvuodet:  kesäkuu 1942 – elokuu 1942
Tekniset tiedot
Kaliiperi(t):  .45 ACP
Aseen pituus:  141 mm
Piipun pituus:  100 mm
Paino (tyhjänä):  450 g
Ammuksen lähtönopeus:  250 m/s
Tehokas kantama:  7,3 m
FP-45 Liberator (Flare Projector Caliber .45) on yhdysvaltalainen .45 ACP -kaliiperinen kertalaukauspistooli, jota valmistettiin vastarintajoukkojen käyttöön akselivaltojen miehittämillä alueilla toisessa maailmansodassa.
Aseen avulla oli tarkoitus varastaa parempi ase vihollissotilaalta. FP-45 Liberator on erittäin yksinkertainen toiminnaltaan ja teräslevystä prässättynä se oli todella halpa valmistaa, yhden aseen maksaessa vain 2,10 dollaria vuonna 1942.
Rihlaamattoman piipun patruunapesässä olevan patruunan ampumisen jälkeen käyttäjän piti avata aseen sulkukappale ja poistaa tyhjä hylsy aseen mukana tulleella puikolla, tai vastaavalla esineellä ja ladata tilalle uusi patruuna. Aseen kahvassa on avattavan pohjalevyn takana säilytystila viidelle varapatruunalle.
Asetta valmistettiin noin miljoona kappaletta, mutta vain pieni osa valmistetuista aseista päätyi käyttöön. Suurin osa aseista hävitettiin sodan päätyttyä käyttämättöminä.
FP-45 Liberatorin mukana tulleet ohjeet.
Aiheesta muualla

Kuvia tai muita tiedostoja aiheesta FP-45 Liberator Wikimedia Commonsissa
Esiliina

Edwin Harrisin (1855–1906) maalaus Tyttö vaaleanpunaisessa esiliinassa.
Esiliina on kankaasta tai muusta materiaalista valmistettu vaate, joka peittää kehon etupuolen. Ravintolatyöntekijät käyttävät esiliinaa hygieenisistä syistä,selvennä mutta monilla muilla aloilla sitä käytetään suojaamaan vaatteita lialta tai vartaloa vaurioilta.
Esiliina on univormun osa useissa ammateissa, kuten tarjoilijoilla ja sairaanhoitajilla. Naiset käyttävät sitä myös joskus koristevaatteena.
Esiliinoja valmistetaan monista eri materiaaleista erilaisiin käyttötarkoituksiin. Kumisia esiliinoja käyttävät vaarallisten aineiden parissa työskentelevät henkilöt. Säteilyn lähettyvillä toimivat henkilöt käyttävät lyijystä valmistettuja esiliinoja. Sepät saattavat pukea painavia nahkaisia esiliinoja, joissa on paljon taskuja työkaluille.
Esiliina kielikuvana

Aikoinaan esiliina oli siveyden suojavaate, mutta se myös varjeli naista pahalta silmältä. Nuoren neidon kunniallisuus ja seksuaalinen koskemattomuus voitiin taata siten, että hänen mukaansa lähti esiliinaa käyttävä nainen. Näin vaate antoi nimen myös käyttäjälle: esiliina alkoi tarkoittaa yleensä vanhempaa naista, joka toimii nuoren naisen suojelijana miesseurassa. Suomessa tällaisia esiliinoja on ollut säätyläispiireissä. Nykyisin esiliinat suojelevat kansainvälisissä kauneuskilpailuissa missejä.
Aiheesta muualla

Kuvia tai muita tiedostoja aiheesta Esiliina Wikimedia Commonsissa
FOX toolkit

FOX toolkit on LGPL-lisensoitu Windows- ja UNIX-alustoilla toimiva käyttöliittymäkirjasto. Sen kehittäminen aloitettiin vuonna 1997 ja se on kirjoitettu C++-kielellä. Sidonnat löytyvät Pythonille, Rubylle ja Eiffelille.
Aiheesta muualla

FOX toolkitin kotisivu (englanniksi)
FOX-toolkit.net (Arkistoitu – Internet Archive)
Dynamismi

Dynamismi on metafyysinen käsitys, jonka perusti Gottfried Leibniz 1600-luvulla. Dynamismi haluaa selittää kaikkeutta toimivien, pisteenkaltaisten voimien avulla. Niillä ei ole ulottuvaisuutta, mutta niihin liittyy kaukovaikutus. Dynamismin mukaan todellisuus koostuu yksinkertaisista perusosista, monadeista, ja perusosien ryhmistä, joilla on vain voimia. Perusosien välinen vuorovaikutus tapahtuu ilman kosketusta, liikkeen ennalta-asetetun harmonian mukaisesti, ja tuottaa kaikki kaikkeudessa tapahtuvat ilmiöt.
Dynamismi kehittyi vastauksena mekanistisen filosofian passiiviselle käsitykselle aineesta. Dynamistisia kuvauksia voidaan löytää Leibnizin lisäksi Baruch Spinozalta ja Henri Bergsonilta, ja jo kauan ennen heitä Parmenideelta, antiikin atomisteilta ja Plotinokselta. Myös Immanuel Kant auttoi dynamistisen teorian kehittämisessä. Nykyfilosofiassa dynamistisia käsityksiä voidaan löytää sekä Alfred North Whiteheadin edustamasta prosessifilosofiasta että Ludwig von Bertalanffyn ja William Ross Ashbyn systeemiteoriasta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dynamism (metaphysics)
Doug Bradley

Doug Bradley vuonna 2012.
Douglas William ”Doug” Bradley (s. 7. syyskuuta 1954 Liverpool) on brittiläinen näyttelijä ja tuottaja.
Bradley kävi lukion Quarry Bank High Schoolissa ja valmistui Liverpoolin yliopistosta. Hän on ollut Clive Barkerin läheinen ystävä kouluajoista lähtien. Hän on esittänyt kenobiitti Pinheadin roolia kahdeksassa Hellraiser-elokuvassa, sekä kapteeni Elliot Spenceriä elokuvissa Hellbound: Hellraiser II (1988) ja Hellraiser III: Hell on Earth (1992)
Hän on myös esiintynyt monissa Cradle of Filthin kappaleissa, ja hänet voidaan kuulla myös yhtyeen vuoden 2008 albumilla Godspeed on the Devil’s Thunder.
Bradley asuu Lontoossa Lynne-vaimonsa, lapsiensa ja kissansa kanssa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1987 |  | Hellraiser | Pinhead |
| 1988 | Hellbound - Hellraiser II | Hellbound: Hellraiser II | Pinhead / kapteeni Elliot Spencer |
| 1990 | Yön kansa | Nightbreed | Dirk Lylesberg |
| 1992 | Hellraiser 3: Hell on Earth | Hellraiser III: Hell on Earth | Pinhead / kapteeni Elliot Spencer |
| 1993 |  | Shepherd on the Rock | James Culzean |
| 1995 |  | Proteus | Leonard Brinkstone |
| 1996 | Hellraiser: Veriviiva | Hellraiser: Bloodline | Pinhead |
| 1996 |  | Killer Tongue | Wig |
| 1998 |  | Driven | Eric Myers |
| 1999 |  | An Ideal Husband | Brackpool |
| 2003 |  | Dominator | tri. Payne / Lord Desecrator (ääni) |
| 2008 |  | The Cottage | kyläläinen |
| 2008 |  | Ten Dead Men | kertojaääni |
| 2009 | Veren kirjat | Book of Blood | Tollington |
| 2009 |  | A Vampire's Tale | Jacob |
| 2010 |  | Exorcismus | isä Ennis |
| 2011 |  | Jack Falls | tohtori |
| 2011 |  | The Reverend | pastori Andrews |
| 2012 |  | The Inflicted | agentti Wilson |
| 2012 |  | Deer Crossing | sheriffi Lock |
| 2012 |  | Lucifer's Unholy Desire | pastori McDowell (ääni) |
| 2012 |  | Scream Park | Mr. Hyde |
| 2013 |  | Shame the Devil | Victor |
| 2014 |  | Nerd Love | Doug Bradley |
| 2016 |  | Howard Lovecraft and the Frozen Kingdom | Lähettiläs (Nyarlathotep) (ääni) |
| 2017 |  | Howard Lovecraft & the Undersea Kingdom | Nyarlathotep (ääni) |
| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 1995 |  | The Big Game | Harry Woolf |
| 1996 |  | Jim's Gift | herra Winthrop |
| 1998 |  | Archangel Thunderbird | tri. Churchill |
| 2005 | Poliisikomentaja Blake: Kuin rakkikoira | The Commander: Blackdog | Tim Gad |
| 2006 | Koston paholainen | Pumpkinhead: Ashes to Ashes | Doc Fraser |
| Elokuvat suoraan videolevitykseen> Vuosi | Elokuvat suoraan videolevitykseen> Suomenkielinen nimi | Elokuvat suoraan videolevitykseen> Alkuperäinen nimi | Elokuvat suoraan videolevitykseen> Rooli |
| --- | --- | --- | --- |
| 1998 |  | Clive Barker's Salomé & The Forbidden | (osiossa The Forbidden) |
| 2000 | Palava helvetti | Hellraiser: Inferno | Pinhead |
| 2002 |  | Hellraiser: Hellseeker | Pinhead |
| 2005 | Pahan enne: Ylösnousemus | The Prophecy: Uprising | Laurel |
| 2005 |  | Hellraiser: Deader | Pinhead |
| 2005 |  | Hellraiser: Hellworld | Pinhead |
| 2012 |  | Wrong Turn 5: Bloodlines | Maynard |
Aiheesta muualla

Doug Bradley Internet Movie Databasessa. (englanniksi)
Doug Bradleyn kotisivut
http://www.rengamedia.com/dougbradley.html (Arkistoitu – Internet Archive)
Dominikaanisen tasavallan koripallomaajoukkue

Dominikaanisen tasavallan koripallomaajoukkue edustaa Dominikaanista tasavaltaa koripallon maajoukkuekilpailuissa.